Street Fighter Turbo Onesies | TeePublic
Street Fighter Turbo Onesies
Browse › Street Fighter Turbo › Onesie
RYU & KEN Onesie
Ryu's Karate Studio Onesie
Girls of Capcom Onesie
Main Tag Street Fighter Ii Onesie
Street Fighter 2 - Balrog (90s Style) Onesie
Street Fighter 2 - Bison's Hot Dogs! Onesie
Zangief - Enough Said! Onesie
Running Late for Work - SF2 Onesie Vyf gesinslede sterf in huisbrand | Maroela Media
ŉ Ma het Maandagaand op ŉ grutoneel afgekom nadat sy haar kinders by haar ouerhuis gelos en vinnig winkel toe gestap het.
Met haar terugkeer het sy die huis in Meyerton in Gauteng in ligte laaie aangetref.
Hannes Steyn, brandweerhoof van die Midvaal-munisipaliteit, het gesê die nooddienste het om 20:43 ŉ oproep van die bure gekry dat die huis in Lynxstraat aan die brand is.
Met die brandweer se aankoms was die bure reeds besig om die vlamme met ŉ tuinslang te probeer blus. Hulle het kort tevore die nooddienste ontbied nadat hulle onraad vermoed het.
“Drie pasiënte is uit die huis gered terwyl dit nog gebrand het en nog twee pasiënte is gevind nadat die vlamme geblus is,” het Russel Meiring, woordvoerder van ER24, gesê.
Volgens Steyn is ŉ man en twee jong kinders, ŉ seuntjie en ŉ dogtertjie, deur ŉ venster van hulle onderskeie slaapkamers uit die huis gered. ŉ Ouer vrou en ŉ ses maande oue babaseuntjie het in die sitkamer gesterf nadat die vlamme hulle daar oorval het. Hulle was onherkenbaar verbrand.
“Paramedici kon ongelukkig niks vir die twee volwassenes en drie kinders doen nie en hulle is op die toneel dood verklaar,” het Meiring gesê.
Die oorledenes is glo ŉ egpaar, hul jong seun en hul dogter se twee kinders. Hul dogter en die twee kleinkinders het klaarblyklik in ŉ woonstel op dieselfde perseel gewoon.
Die vlamme is omstreeks 21:11 geblus. “Ons weet in die stadium wáár die brand onstaan het, maar nie wat dit veroorsaak het nie,” het Steyn gesê. “Dit is ŉ baie groot tragedie.”
Nooddienswerkers was vanoggend weer op die toneel en lede van die polisie se forensiese eenheid sal ook die huis vir leidrade fynkam.
As hulle brandweer so treurig is soos Brakpan sn is dit nie vreemd dat hulle te laat daar aan gekom het nie! Mens bel een nr na die ander maar NIEMAND antwoord die telefone [email protected]
Moeg gekla · 4 weke gelede
Gelukkig is die brandweer en munisipaliteit onder die “regte” party, en was die reaksie tyd verseker daar, en ongeveer 3km van die brandweerstasie af.
Hierdie is baie erg. Sterkte aan die familie. Daar is nie woorde nie.
Leatitia · 4 weke gelede
Dit is baie tragies. Ek wil net graag weet hoekom word daar gepraat van
“pasiënte”? Dit maak nie sin nie. Klink of dit n hospitaal was.
Leatitia, ek het ook nes jy gedink dat dit ‘n privaat kliniek is wat afgebrand het. As iemand uit n brand gered word is die persoon ‘n beseerde…. daarna word die beseerde eers ‘n pasient, indie hy opgeneem word in ‘n hospitaal.